# Steve Chen (enginyer informàtic)

Steve Chen ((xinès); pinyin: Chén Shìqīng) (nascut el 1944 a Taiwan) és un enginyer informàtic i empresari taiwanès.
Chen fou escollit membre de l'Acadèmia Nacional d'Enginyeria dels Estats Units el 1991 pel seu lideratge en el desenvolupament d'arquitectures de supercomputació i la seva implementació.

## Biografia

Chen es va graduar a la Universitat Nacional de Taiwan el 1966, va obtenir un màster a Villanova University el 1971 i es va doctorar a la Universitat d'Illinois a Urbana-Champaign el 1975.
Entre 1975 i 1978 va treballar a la Burroughs Corporation en el disseny de la seva gamma de superordinadors. Se'l coneix principalment per ser el dissenyador principal dels multiprocessadors Cray X-MP i Cray Y-MP. Chen va plegar de Cray Research el setembre de 1987 quan van cancel·lar la gamma MP.
Amb el suport financer d'IBM, Chen va fundar Supercomputer Systems Incorporated (SSI) el gener de 1988. SSI es va dedicar al desenvolupament del superordinador SS-1, que estava pràcticament completat quan es van esgotar els 150 milions de dòlars que s'hi havien invertit. L'empresa va fer fallida a principis de 1993, deixant a l'atur més de 300 persones.
Es va intentar salvar la feina que s'havia fer fins llavors formant una nova empresa, SuperComputer International (SCI), a finals del mateix any. SCI va canviar de nom a Chen Systems el 1995. L'any següent, l'empresa va ser adquirida per Sequent Computer Systems. John Markoff, un conegut periodista especialitzat en tecnologia, va escriure al New York Times que Chen era considerat com "un dels dissenyadors de superordinadors més brillants de la nació mentre treballava per al pioner de la tecnologia Seymour Cray durant la dècada de 1980".
El 1999, Chen va fundar i dirigir Galactic Computing, un desenvolupador de sistemes de supercomputació basats en targetes, amb seu a Shenzhen, Xina. El 2005 va començar a concentrar-se en la computació en graella per modelar el cervell humà.
El 2010, es va informar que estava treballant en tecnologia per utilitzar la informàtica al núvol per millorar l'assistència sanitària a les àrees rurals de la Xina.
El 2011, va fundar Information Supergrid Technologies als Estats Units.

## Referències

* ↑ «Dr. Steve S. Chen». NAE Web Site. [Consulta: 18 gener 2017].
* ↑ Shyh-Ching "Steve" Chen, Speedup of Interactive Programs in Multiprocessing Systems, PhD thesis, Tech. Report UIUCDCS-R-75-694, Dept. of Computer Science, University of Illinois, Urbana, Ill., January 1975
* ↑ Donald Woutat «Cray Drops Computer Venture as Too Risky; Top Researcher Resign». Los Angeles Times, 03-09-1987.
* ↑ «Steve Chen Touts for Funds». Computer Business Review, 29-11-1988.
* ↑ Carla Lazzareschi «IBM Buys Into Firm Building Supercomputer: Funds Engineer Who Had Project Killed at Cray Research». Los Angeles Times, 23-12-1987.
* ↑ Philip Elmer-Dewitt «Fast and Smart: Designers race to build the supercomputers of the future». Time Magazine, 28-03-1988.
* ↑ Chuck Murry «Firm's Flop Adds To Computer Confusion». Chicago Tribune, 07-05-1993. Arxivat de gener 19, 2017, a Wayback Machine.
* ↑ «Designer Starts New Computer Company». New York Times, 03-07-1995.
* 1 2 John Markoff «Have Supercomputer, Will Travel». New York Times, 01-11-2004.
* ↑ «China to lead supercomputing sector». China Business Weekly, 25-10-2004.
* ↑ «The Third-Brain: The Next Generation of Supercomputer Design Beyond PetaFlop/s - an interview with Steve Chen». Primeur Weekly, 07-08-2006. Arxivat de l'original el September 28, 2007. [Consulta: 18 gener 2017].
* ↑ Sherry Lee «Steve Chen Launching China's 'Medical Cloud'». CommonWealth Magazine, 24-06-2010.
* ↑ «Empowering village doctors and enhancing rural healthcare using cloud computing in a rural area of mainland China». Computer Methods and Programs in Biomedicine, vol. 113, 2, 2-2014, pàg. 585–592. DOI: 10.1016/j.cmpb.2013.10.005. PMID: 24296075. Arxivat 2017-01-31 a Wayback Machine. «Còpia arxivada». Arxivat de l'original el 2017-01-31. [Consulta: 4 abril 2022].
* ↑ «About Us». Information Supergrid Technologies web site. [Consulta: 18 gener 2017].